
Viena Jnternacia “Konferenco. 


La Konferenco, organizila en Vieno de 
19—24 majo, estis sendube unu el plej 
grandaj paŝoj antaŭen en tuta nia last- 
tempa Esperanto-movado. Estis ja unuan 
fojon arangila afero, kiu interesigis ne 
nur la tulan esperantistaron, sed ankaŭ 
kelkajn registarojn. Estas granda merilo 
de la Organiza Komitalo, kiu povis ekin- 
leresigi la Registaranojn de Aŭstrio kaj 
aranĝi la entreprenon sub la Alta Pro- 
teklorato de Sinjoro Konfederacia Kan- 
celiero de Aŭstrio Dro Engelberto Doll- 
fuss, kun speciala subleno de Komerca 
Ministro S-ro Stockinger kaj Ministro de 
la Instruado S-ro Kurth v. Schuschnigg, 
kiuj persone partoprenis en la diskutado 
kaj oficiale akceplis la reprezentantojn 
de la Inlernaciaj rondoj. 

Ne kutima estis la malferma kunsido 
de la Internacia Konferenco en la gran- 
dioza viena parlamenta «salonego, kiu 
vidis jam liom da diversaj granda: okazin- 
tajoj dum la antaŭ nelonge pasinta im- 
periesltra epoko 

Plenplena estis la granda salonego, kvan- 
kam tio okazis dum festotagoj de Penle- 
kosto, kiam ordinare ĉiuj urbanoj forflu- 
gas el la urbo eksteren por uzi la be- 
lan printempan tagon en la freŝa aero 
en belegaj ĉirkaŭaĵoj de Vieno, liom fa- 
maj en la tuta mondo. 

Evidentiĝis, ke la interesiĝo por E- 
speranto jam kreskis ĝis sufiĉa kompre- 
no de la graveco de la siluacio kaj valo- 


ro por la tula homaro de la liom efika 
interkomprenigilo. 

La diskutoj de la Internacia Konferea- 
co meritas tute apartan detalan priskri- 
bon, kiu okazos post nelonga tempo an- 
kaŭ en unu el proksimaj numeroj de 
LN Tiu 

Nun ni volas rimarkigi nur 
momentojn. 

Oni povis konstali, ke la Aŭstria Regi- 
staro estas preta subteni Esp. kiel inter- 
komprenigilon por la turismaj rondoj en- 
kondukante la lingvon en la lernejon, 
kiel objekton de la instruado. Memkom- 
preneble tio ne okazos devige, ĉar la 
popolo ne ankoraŭ estas tute preta por 
generale akcepti la lingvon -— kvankam 
lio estus ebla por Aŭstrio, tiom fama 
turisma lando, havanta unuarangajn bela- 
jojn kaj konstruaĵojn eĉ multajn histo- 
riajn vidindaĵojn — tre valoran ligilon kun 
aliaj landoj de la mondo. 

Memkompreneble la afero samon si- 
gnifas por aliaj nacioj de l' mondo. Ili 
ĉiuj devus akcepti la lingvon. Sed tio ne 
sukcesos ĝis oni faros unuan ekzemplon. 
Kaj nun lio estas farita. 

Kolektiĝis ja dum la konferenco re- 
prezentantoj de 25 nacioj, eĉ malproksi- 
maj Usonanoj, Brazilanoj, Meksikanoj 
kaj ĉiuj dum malferma kunsido kaj dum 
postaj diskuloj konstatis ne nur valoron 
sed neceson akcepti la internacian E. 
lincvon. 


kelkajn 

Speciale favore sin esprimis edukaj 
rondoj de la instruista esperantistaro: la 
reprezentantinoj de la Education Nou- 
velle, de la International (ITALA) Lang. 
As., la Instituto de Jean Jaques Rous- 
seau en Ĝenevo kaj la Brita Instruistarc 
kun Dro Fischer kai f-ino Edwards, mul- 
taj reprezentantoj de l' Aŭstria Instru- 
istaro kun s-ro dro F. Wollmann, kiu fa- 
ris interesan raporton dum malferma ku- 
nsido (publikita en la nuna nro de P. E.). 
Mi re citos multajn aliajn germanling- 
vajn rondo. Ĉiuj dum la lasta kunsido 
decidis unuanime enkondukigi Esp. en la 
“lernejon. En tiu direkto ĉiuj alilandaj 
reprezentantoj aprobis unuanime fari sa- 
mon ĉe siaj registaroj. 

Blindularo kun ilia reprezentanto fa- 
ris saman projekton por enkonduki la 


lingvon E. por publikigo de libroj en 
Brailla skribo. 

Estis interesa la observo, jam delonge 
konata, ke E. enkondukita en kelkaj ler- 
nejoj en Britujo multe helpas la lerna- 
don de aliaj fremdaj lingvoj. 

Oni decidis, ke Esperanto estu unue 
enkondukata kiel nedeviga objekto, 
kvankam estis kelkaj parolantoj por de- 
vigo. 

Eslas granda merito de s-ro H. Steiner, 
R. M. Frey kaj dro F. Uebelhor, organi- 
zaj komitatanoj, pro la bonege organizita 
luta aranĝo kun tre interesaj ekskursoj. 
Tio restos sendube en la memoro de ĉiuj 
partoprenantoj kaj utiligos Esperanton 
kaj ankaŭ la landon de la sukcesplena int- 
ciato, kiu tiom bone komprenis sian ta- 
skon. O. Bujwid. 


VIVU LEO BELMONT! 


(LA ORA JUBILEO DE LIA LITERATURA AGADO) 


Maldensigas nia malnova armeo. Ĉiu 
numero de niaj gazetoj alportas malĝo- 
jajn novaĵojn pri la morto de tiu aŭ a- 
lia malnova pioniro de nia movado. El la 
plejado de la unuaj batalantoj por nia 
idea afero restas ĉiam malpli da pioni- 
roj. 

El la „unua milo“, el la „unua ronde- 
to”, inter la nemultaj jam vivantoj restis 
ĝis nun fidela al la Verda Standardo Leo 
Belmont. 

Rigardo malantaŭen prezentas al ni 
kvazaŭ kalejdoskope dtversajn peripe- 
tiojn de la sorto. Kiom da diversaj mal- 
helpaĵoj havis antaŭ si la fidelaj ĝis nun 
kavaliroj de la „unua milo“! Morto, Mi- 
lito, Krizo kaj multegaj aliaj ideaj kaj 
materiaj kataklismoj (kiu trakalkulus 
ĉiujn?)! Post ĉiu el tiuj diversaj viv-kru- 
elaĵoj forpereis certa nombro da tiuj 
tdealistoj. Ju pli antaŭen al nia tempo 
des malpli da ili restas. Kaj inter tiu’ ja 
liom malmultnombraj herooj elbrilas 
ĉiam la splendora figuro de la plej per- 
sista, plej fort-vola Leo Belmont. 

Kiu ne memoras la faman profetaĵon 
de la studento, kiu, konatiĝinte en 1887 
kun la „unua libro” de Lingvo Internacia 
(ankoraŭ tiam ne posedinta la nomon: 
Esperanto), skribis entuziasmoplenan le- 
teron al Dr. Zamenhof kaj finis per la 
famaj profet-vortoj: Vi venkos, Sinjoro! 

Estis Leo Belmont, kiu la unua blo- 
vis bel-spiriton en nian lingvon, kreinte 
la Esperantan Poezion. 

Estis li, kiu ekde la unua momento fla- 


me propagandis nian lingvon ĉu per la 
plumo, ĉu per sia ora buŝo. Kaj ne nur 
en sia propra patrujo. En rusaj kaj ger- 
manaj gazetoj ni legas liajn perfektajn ar- 
likolojn. En pola lingvo li verkis lerno- 
libron en versoj (kun rimoj!). 


Duona jarcenlo pasis ekde Leo Bel- 
mont metis siajn unuajn paŝojn sur la 
literatura kampo. En Nro 27, de 1884 
(sekve pli malpli en julio) de la semajna 
revuo pola „Świt“ aperis lia unua poemo 
s. t: Rozzalona (Plendo de virino). 


Duona jarcento! Elparoliĝas facile. Sed 
kiom da travivaĵoj! Kiom da disreviĝoj! 
Kiom da luktadoj! Kiom da animbataloi! 
Precipe por tia menso kiel Belmonta 
por tia karaktero, kiu ne scipovas trasi- 
lenti ian ajn maljustaĵon. 


Altruisto, idealisto, fervorulo... sen- 
hezita defendanto de justeco, sentima 
batalanto kontraŭ ĉiu ajn perforto kaj 
malnobleco, martiro pro siaj konvinkoj 
(kvinfoje dum la rusa reĝimo arestita kaj 
senigita de siaj advokataj rajtoj: defen- 
dadi en juĝejoj) li ĝis nun, malgraŭ siaj 
ørizaj haroj ne cedis de sia vojo de la 
vero, malgraŭ ke pli ol ofte li estas sur 
$i tute sola. 

Sen timo, kaj — sen makulo! Senlaca 
verkisto. Vera titano de laboro. Poeto, 
publicisto, novelisto, romanverkisto, eko- 
nomiislo, satiristo, humoristo, lraduki- 
sio, jurverkisto, instruitulo en tre multaj 
fakoj... 


Sed super ĉio — fervorega defendanto 


de ĉiuj ideoj de progreso kaj libereco, 
Leo Belmont — nur sub tiu pseŭdoni- 
mo li estas konata, kaj maloitulo scias, 
ke lia vera nomo estas Leopoldo Blumen- 
tal — naskiĝis en Varsovio la 8. III. 
1865, sekve nun finis 69 jarojn. Kia ju- 
nega animo en tiuj jaroj! 

Sian komencan kaj postan, kiel ankaŭ 
universitatan edukon li ricevis en Varso- 
vio. Ankoraŭ kiel studento li komencis 
sian literatur - ĵurnalistan agadon. Post 
la -studfino en la Varsovia univer- 
sitato li transloĝiĝas Petersburgon, 
tiaman ĉefurbon de la kolosa rusa impe- 
rio. Post kelkaj jaroj tamen (1904) li re- 
venas Varsovion kaj establiĝas ĉi tie jam 
por ĉiam (kiel ad- 
vokato kaj jurnali- 
sto). 

Homo par excel- 
lence individua 
Belmont fondas en 
1907 semajnan re 
„Libera vor- 


vuon 

to" kaj dum kel- 
kaj jaroj pleniga: 
sola giajn kolo- 
nojn de la «unus 
ĝis lasta paĝo. 


Multfo'aj konfiska- 


doj, ĉikanoj kaj 
arestoj ne malpli- 
fortigis lian verk- 
energion, gis kiam 
la rusa regislaro 

tute fermis lian 
redaktejon kaj 


forprenis de li la 
rajtojn de advoka- 
rericevis 
siajn advokat-rajtojn). Sed ankaŭ nun 
Belmont ne rezignas de sia pionira aga- 
do por la progreso. Jam ne en sia pro- 
pra organo, li sur la kolonoj de la pola 
kaj rusa gazetaroj ĉiam aperadas, kiam 
naskiĝas ia tre grava socia aŭ justeca 
demando. Famaj estas liaj publikaj le- 
teroj (eldonataj: en du lingvoj: pola kaj 
— ĉar ili estis destinataj por la rusa re- 
gistaro —- ankaŭ en la rusa lingwo), liaj 
plenŝtopitaj prelegsalonoj, liaj broŝuroj 
libroj ktp. 

Pli ol cent grandvolumaj verkoj eliris 
el sub la plumo de tiu fervorega verki- 
sto. Homo, kiu sentas la verkad-nece- 
son same kiel la spir-bezonon, El lia 
plumo ŝprucas, el lia buŝo saltas plej ge- 
niaj vortoj. 

Dum ĉiuj esperantaj solenoj en Polu- 


La plej freŝdata fotografaĵo de l' Jubi- 
leulo - farita de la aŭtoro de l' artikolo. 


to (nur en la libera Polujo li 

jo estas Belmont, kiu per sia oratora ta- 
lento pleje ornamas niajn programojn. 
Malgraŭ ke dum tiom da 'aroj li ĉiam 
al ni donacadas plej brilajn paroladojn, 
ĉiufoja aŭskultado de lia prelego estas 
por ni — kaj ankaŭ por la neesperan- 
listaj gastoj — vera majstra koncerto de 
la oratora arto. La fiero de la pola e- 
sperantistaro antaŭ la neesperanta pu- 
bliko. Nia nedisreviga apof-kolono! 
Ekde la apero de Esperanto ĝis nun, 
dum tiom da plej diversaj peripetioj, 
kiujn nia lingvo travivis en nia lando, 
ĉiam, dum ĉiuj situacio', kvazaŭ ora fa- 
deno, liras sin la sun-brila staturo de 


Leo Belmont... Kaj vere ne diveneble 
estas, kie troviĝas 
la fonto, el kiu 
Belmont ĉerpas 
tiom da energio 


kaj fido. Li ja lra- 


VIVis tiom multe 
da maljustaĵoj, 
tiom multe da 
krim-batoj, tiom 
multe da senhon. 


taj atakoj... Kaj 
malgraŭ ĉio ĉi tiu 
homo ne kurbiĝas, 
ne formetas la ar- 


milojn... Vera mo- 
delo de genia per- 
sisteco! Eê nia 
Majstro ĉerpadis 


ĉe li persistemon. 


Kiom Belmont ver- 

kis da propagand- 
artikoloj pri E- 
speranto estas ne- 
eble diri. Poluo travivis en la lastaj 25 
jaroj tiom multe da ŝangoj, ke... ne eb- 
le estas nun trovi ĉiujn redakciojn (ne 
nur la apartajn numerojn), kie li publi- 
kigadis siajn verkojn. Tamen la nom- 
bro estas pli ol grandega. 

Belmont estis ankaŭ la unua, kiu ko- 
natigis la mondon kun.., tradukaĵo: el E- 
speranto. Konataj estis liaj tradukoj en 
la unuaj jaro“: el Grabowski. Ĉiujn poe- 
ziaĵojn de nia Majstro (inkluzive: La E- 
spero'n, kies pola traduko per beleco 
ne cedas al la originalo) tradukis Bel- 
mont pollingven. Kaj tio mem estis pro- 
pagando ne malpli bona, ne malpli efika 
ol miloj da argumentoj. 

Ne estas imagebla la priskribado de 
ĉiuj meritoj de Leo Belmont en la kadroj 
de unu artikolo. Bedaŭrinde la limigite- 
co devigas nin prisilenti tiom multege 


78 


da meritoj de tiu senlaca vort-titano. 

Lastatempe Belmont okupigas preskaŭ 
plene pri romanverkado kaj fariĝis sur 
tiu kampo (kiel ankaŭ sur la kampo de 
film-verkistoj) eminenta famulo. 

Kun Esperanto li restas en plej bona' 
kaj oftaj interrilatoj. Ekde kelkaj jaroj li 
inde karesas postenon en la Esperanti- 
sta Akademio. De tempo al tempo li ver- 
kadas siajn plej amatajn poeziaĵojn kaj 
— kiam aperas nur bezono -— donacas 
al ni plej brilan, non plus ultra, orato- 
ran majstraĵon. 

Okaze de lia solera dalreveno, perme- 
su, nepritaksebla Geniulo, ke ni esprimu 
al vi nian entuziasmoplenajn bondezi- 
rojn: VIVU LONGE KAJ FELIĈE! La 
esperanta mondo vin bezonegas. 

Mankas al mi via talento por scipovi 
inde prezenti, kion ni sentas por vi xaj 
kion ni volus al vi esprimi. Nur la Bel- 
monta plumo kaj la Belmonta buŝo sci- 
povus tion dece prezenti. 

Se sur via domo ankoraŭ mankas mar- 
mora tabulo kun glorvortoj pri vi, do 
kredu, ke en niaj koroj jam longe vi po- 
sedas tabulojn el plej pura oro kun gran- 
daj el pleja malproksimo videblaj ĉizitaj 
vaor'oj: 

Leo Belmont - senlaca batalanto por 

la libereco, vero kaj progreso. 
Antaŭ ol mi finos tiun mikroskope 
koncizigitan meritaron de Leo Belmont, 
mi volas ankoraŭ iomete trouzi la pa- 
ciencon de la leganto por prezenti al la 
mondo du versaĵetojn ĝis nun ne publi- 
kigitajn, malgraŭ ke ili apartenas al la 
antaŭmilita epoko. 

Siatempe fondis en Varsovio Dr. Le- 
ono Zamenhof rondon de „Vere Espe- 
rantaj Homoj". Ĉar ĉirkaŭ la sama e- 
poko ekzistis en Rusujo ligo de „Vere 
Rusaj Homoj", ligo, kiu estis fama pro 
sia konservativemo, malprogresemo kaj 
kruelemo, la simileco de la nomoj de 
ambaŭ societoj donis al Belmont impul- 
son por verki la jenan versaĵon: 


DEMANDO. 
Al fondinto de la rondo de 
„Vere esperantaj homoj", 
Leono Zamenhof. 
Ĉu ĝi estas la fantomoj, 
Mian koron traborantaj? 
„Esperantaj" vere homoj, 
Homoj vere esperantaj!” 
Mi jam konas vorton „vere“. 
Homojn vere rusajn konas, 


Kaj mi limas, ke dangere 
„Vere esperantaj” sonas. 
Kion fari vi deziros 
Diru, ho Samideanoj? 
Ĉu infanojn vi disŝiros, 
Ĉu ni eslos ĥuliganoj? 
Ĉu plu ne per pacaj iloj 
Agos ni? -— ne per la kanto? 
Ni batalos per hakiloj 
Por la kara Esperanlo? 
Kontraŭ lingvo artifika 
Se nun iu diros ion, 
Per la glav' negramatika 
Rompos vi al li kranion? 
Se obstina kap' ne volos 
Scii pri la igi”, nigi”, 
Ĉu kun ĝi ni ne parolos? 
Ĉu ni volos ĝin bruligi? 
Ĉu ni estos ŝovinistoj, 
Por ni „novan senton” kreu. 
Al la neesperantistoj 
Ĉu ni krios: „ho, pereu!“ 
Vi minacas al la mondo 
Per la nova katastrofo. 
Ho, respondu, Ĉef' de l' rondo. 
Vi, Leono Zamenhofo! 
L. Belmont. 
Je tiu ĉi ŝercaĵo, aludanta la tiutem- 
pajn pogromojn kaj ĥuliganam ekscesojn 
respondis Dr. Leono Zamenhof samtone 
per la jena versaĵo: 


LA RESPONDO. 
Al S-ro L. Belmonto 


pri la celoj de la rondo 
„Vere esperantaj homoj“. 
Vi demandas pri la rondo 
„Vere esperantaj homoj" 
Jen ĝi estas la respondo 
Pri dangeraj tiuj nomoj. 
Vin turmentas, ho Sinjoro, 
La demando pri la celo, 
Ka: vi sentas jam per koro 
Novajn tondrojn el ĉielo. 
Kvieligu vian senton; 
Ne intencas nia rondo 
Superverŝi orienton 
Per la nova sanga ondo... 
Kaj ne timu pri infanoj, 
Belaj Esperantistinoj; 
Ni ne estos „ĥuliganoj“: 
Mankos al ni Stolipinoj. °) 
Se eĉ nin inspiros brando 
(Ho! — ne pura alkoholo), 
Ni ne estos tamen bando 
El „estrara monopolo". 
“) Stolipin — tiuepoka ministro en Ru- 


sujo. 


Ĉiam pace kun ŝentilo 
Agos nepre rondo nia 
Nek per „vere” rusa ilo, 
Nek... trarĉilo varsovia. 
Nia celo — tre modesta: 
Nur paroli esperante, 
Aŭ ĉe tablo iom festa, 
Aŭ eĉ tute ne manĝante. 
Sen enua artifiko 
Fluos nia babilado: 
Unu pri la politiko, 
La alia pri trinkado. 
Ni per novaj kataklismoj 
Ne minacas al estonto... 
Kontrau tre dangeraj „ismoj” 
Ĉiam gardos nin Belmonto. 


79 


Unu el la fondintoj de la Rondo 
„Vere Esperantaj homoj". 

Ĉiam gardos min Belmontol.., 

Jes! Nerefuteblaj vortoj! Leganto, ne 
konsideru min ekzaltulo, aŭ  troigulo. 
Leo Belmont neniam disrevigos nin. Je 
li ni povas fidi! 

Unu el plej fortikaj kolonoj de Espe- 
ranto en Polujo. 

Unu el plej distingindaj Esperantisto’ 
en la mondo. 

Permesu, kara Geniulo de la vorto, ke 
mi je via ora soleno metu ĉi kelkajn mo- 
destajn liniojn al viaj piedoj. 

Varsovio, majo 1934. 


Edvardo Wiesenfeld L. K. 


PRI LA EDUKVALORO DE ESPERANTO 
KAJ ĜIA ENKONDUKO EN LERNEJOJN. 


La studado de ĉiu fremda lingvo en- 
havas specialan edukvaloron, kiun la 
aliaj instrufakoj ne posedas samgrade. 
Pro tio la instruado de fremdlingvoj emi- 
nenliĝis depost jarmilo en la instrupla- 
noj de ĉiuj lernejoj, kiuj volas peri pli 
altan klerigon kaj eduki la selernantaron 
al scienca pensado. 

Komparante Esperanton kun naciaj lin- 
gvoj ni facile eltrovos, ke Esperanto-in- 
struado ne nur estas samavantaĝa rilate 
al la formado de la inteligenteco de ler- 
nanto, sed ankaŭ superas en kelkaj pun- 
ktoj la edukvaloron de natura' lingvoj. 

Unue Esperanto malŝarĝas la meĥani- 
kan memorlernadon prc sia simpla kai 
regula strukturo, sia laŭsona skribo, la 
internacia vortmaterialo kaj la genie el- 
pensita vortfarado. Ĉar en Esperanlo la 
ideoj estas esprimataj en la plej simpla 
kaj logika maniero, mankas al ĝi la mal- 
facilaj, ofte nelogikaj naciismoj, kiujn 
lernanto de nacilingvo devas lerni me- 
ĥanike. Esperanto do sufiĉe ekzercas la 
memorkapablon, sed re troŝarfas ĝin. 

Esperanto-instruado superas la instru- 
adon de iu nacia lingvo rilate al ekzer- 
co de pensado. Kiel artefarita lingvo ĝi 
havas tute logikan oni povus diri 
preskaŭ matematikan strukturon kaj 
vortfaradon, kiu devigas la lernanton al 
klara imago ka' akra pensado. Certe ne 
estas hazardo, ke Esperanto trovis pli 
da amikoj inter la naturscienculoj, preci- 
pe inler la malematikistoj ol inter la fi- 
lologoj, kiuj ne vidas en la regula struk- 
turo de Esperanto rimedon por logika 
ekzercado, sed nur nekutiman rigidan 


aperaĵon kaj sentas la ŝparemon je vort- 
formoj kiel malriĉecon. 


La vortfarado de Esperanto vidigas al 
la lernanto la kaŭzajn rilatojn pri vort- 
signifo kaj vortformo, pri animo kaj kor- 
po de vorto, dum tiuj rilatoj mallumigis 
en la raciaj lingvo; per la detruo de ti- 
najoj kaj sufiksoj. Ĉar en Esperanto 
la vortkategorioj ĉiam finiĝas je la sa- 
ma vokalo, la lernanto ekkonas la ele- 
menlojn de la studado de Esperanto, pli- 
profundigas la gramatikan komprenon de 
la gepatra lingvo kaj de la lingvo ĝene- 
rale. 


Estas vere, Esperanto ne malfermas 
pordegon al nacia literaturo, tamen jam 
miloj da verkoj sciencaj kaj poeziaj estas 
tradukitaj aŭ skribita: en Esperanto. —— 
Estos tasko de venonta tempo, plenigi 
liun trezorejon per pli kaj pli riĉa kaj 
valora enhavo, por ke la kono de Espe- 
ranto malfermu pordegon al mondlitera- 
turo, por ke la esperantistaro povu gui 
la majstrajn verkojn de ĉiu literaturo kaj 
por ke el tiu universala Esperanto-lite- 
raturo naskigu kaj kresku la spirito de 
reciproka estimo kaj frateco, kiu detru- 
os la murojn inter la popoloj, ĉar ni 
ĉiuj ja eslas membroj de unu granda 
mondfamilio kaj homoj, kreitaj laŭ la 
portreto de Dio. 


Por la disvastigo de nacia lingvo var- 
bas tuta popolo per sia spirita kaj eko- 
nomia potencoj, sed al artefarita helplin- 
gvo kiel Esperanto mankas tiu subteno 
de tuta nacio. Tial devas esti fia celo, 
ke gi estu instruata ne nur en kursoj por 

plenkreskuloj, sed ankaŭ en kiel eble 
plej multaj lernejoj de ĉiuj ŝtatoj de la 
mondo. 

Ke la Esperanto-instruado tule ne 
malsuperas la instruadon de aliaj fremd- 
lingvoj rilate al edukvaloro, mi provis kla- 
rigi. Kiom povas valori Esperanto prak- 
tike por la internacia komerco kaj turi- 
smo, por internaciaj movadoj kaj kunve- 
noj, tion elmontris kaj akcentis ofte emi- 
nenlaj viroj ka' virinoj de ĉiuj nacioj. 

Tial mi — kaj kun mi la tutmonda 
esperantistaro — elkore deziras, ke la 
diskutoj de la Viena konferenco pri la 
enkonduko de Esperanto en la lernejojn 
kaj la starigo de ekzamenkomisionoj por 
Esperanto-instruistoj estu sukcesaj, kaj 
ke ĝiaj proponoj trovu ĝustan komprenon 


DR. W. ROBIN, 


kaj favoran akcepton ĉe la diversaj ler- 
ne instancoj de ĉiu lando. 

Ĉar, nur se Esperanto --. unue kiel ne- 
deviga fako — estos instruata en kiel 
eble plej multaj devigaj, komercaj kaj 
perfektigaj lernejoj, nur se ĝi estos en- 
kondukata — se eble kiel unua fremdlin- 
gvo —- en instruistajn seminariojn kaj 
mezlernejojn, Esperanto povos akiri gra- 
van akcelon kaj pli da praktika valoro. 
Nur tiam ĝi povos samtempe plenumi pli 
efike sian grandan taskon de interligo 
kaj interfratiĝo de popolo: laŭ la spirito 
kaj inlenco de sia noblanima elpensin- 
to, laŭ la deziro de ĉiuj bonkoraj, pa- 
cemaj homoj. 

D-ro Franz Wollmann, 
land-lernejinspektoro en Wien. 


Ni mem uzadu e€sberanton! 


En la lasta numero de „Pola Esperan- 
tisto” mi legis kelkajn sagajn rimarkojn 
de S-ro Eŭgen Eli pri nia propagando. 

Estu permesite ankaŭ al mi, sufiĉe 
malnova propagandisto, fari modestan 
proponon en tiu rilato. 

Nia vojo dum la unua periodo de esp. 
propagando estis dorna, plena je mokoj, 
malfido kaj nekredemo. 

Feliĉe ni nuntempe atingis gravan 
ŝangon. Oni jam ne mokas, ne malhel- 
pas, ne konsideras nin utopiistoj. 

Favore rilatas al ni famuloj, scienci- 
stoj, politikistoj klp. Ili ne ŝparas al ni 
gratulojn, deziras sukceson, donas al ni 
konsilojn, promesas subtenon. 

Kaj tamen ni ne sufiĉe rapide iras an- 
taŭen. Oni rediros al mi, ke ni do gaj- 
nas iom post iom novajn kampojn (ekz. 
radion), — ke la Viena konferenco eble 
sukcesos atingi gravajn rezultojn, —— ke 
nia nova esp. organizaĵo antaŭenpuŝos 
nian movadon ktp. 

Bone, sed tamen neniu neos, ke post 
40-jara laboro ni ne instruas Esp. en 
ĉiuj lerneroj, ni ne enkondukis Esp. en 
la trafikon, intern. konferencojn ktp. 

Kial? Ĉu nia afero ne estas matura? 
Ĉu ni mem ne estas pretaj, aŭ eble ne- 
kapablaj? 

Kion entrepreni por rapidigi nian ven- 
kon? Ĉu atendi pacience ankoraŭ 20 ja- 
rojn? 

Ĉu ne venis tempo pripensi la 
zojn? 

Ĉu ni mem estas senkulpaj? 


kaŭ- 


Multaj neesperantistoj demandas nim 
ofte, kiom da adeptoj ni kalkulaj en la 
mando? 

Estas malfacile guste respondi. Cer- 
taj, statistikaj ciferoj mankas. Sed konsi- 
derante la grandiozan nombron de nu- 
naj kaj iamaj kursanoj, —- atentigante 
la milojn de esp. kluboj kaj societoj ktp.. 
—- ni kun pura konscienco rajtas respon- 
di: „centmiloj". 

„Bone“ respondas la scivolemaj homoj, 
— „Se vi eslas tiel multnombraj, kial 
do vi ne venkas? Kiel vi ne prenas pli 
forte la pordojn, ĝis ili large malfermi- 
ĝos? Vi estas videble troaj idealistoj. Vi 
ĉiam nur esperas ka' ne scipovas defendi 
kaj realizi vian taskon? Ŝanĝu vian nie- 
todon, provu konvinki la mondon, ke vi 
ekzistas, vivas, uzadas Esp. kaj ke vi 
decidis venki. Tiam vi venkos". 

Ĉu ne pravaj vortoj? 


En niaj esp. Socieloj oni tro multe pa- 
rolas naciajn lingvojn, ka' tro malmulte 
Esperanton. La lastan Oni uzas kutime 
nur ĉe vizito de fremdaj gastoj. Ĉu pra- 
ve? Kiel aspektas vendisto de aŭtomo- 
biloj, vojaĝanta mem nur fervoje kaj 
ne scipovanta uzi aŭtomobilon? 

Se ne tutan vesperon, almenaŭ 1/2 ho- 
ron ni dediĉu al esp. babilado kaj ekzer- 
cado. 

Eĉ mi kuraĝus proponi, ke en ĉiu 
Esp.-societo ekzistu „Sekcio de libere 
parolantaj Esperanton", alie „P. E. L' oi” 
(parolantaj Esp. libere). Ĉiu „PEL“o rice- 


vu specialan insignon, laŭ kiu ni lŝn reko- 
nu. La nunajn insignon rajtas porti ĉiu 
aprobanta nian ideon, 

Nur „Peloj“ povas nin reprezentadi 
he me kaj eksterlande. Nur „Peloj” estos 
por ni utitaj ĉe vizito de alilandanoj. 

Post tiu unua paŝo sekvu aliaj. Ĉiu 
„Pelo“, se li eĉ konas fremdan lingvon, 
uzadu en siaj eksterlandaj rilatoj sole 
Esperanton. 

Ĉe „Cooke“ aŭ aliaj turistaj oficej-i 
li petu informojn en Esp. kaj ne penadu 
demardi en fremda lingvo, se li ĝin re 
sufiĉe posedas. 

En hoteloj ni postulu ĉambron, en re- 


LEONO VIENANO. 

storacioj — mangajon, en bankoj — 
monŝangon ktp. —- nur en Esperanto. 

Viu metodo estas elprovita kaj sukce- 
se aplikita de anglo, kiuj dank' al obstina 
energio devigis superajn instituciojn re- 
spondi angle. 

„Czyń każdy w swem kółku, co kaze 
Duch Boży, a caloŝe sama się złoży" — 
diras pola proverbo, t. e. „faru ĉiu en 
sia rondo, kion ordonas dia spirito, kaj 
la tuto mem kunmetiĝos". 

Ni kreu grandan „pel“aron, fortan 
armeon, kiu obstime sekvos la devizon 
„tuja aplikado en ĉiutaga vivo", Ni nur 
„volu voli”. 


LINGVA ANGULO. 


(Daŭrigo). 


15) „koniĝi kun iu“ — laŭ la regulo 
de sufiĉo estas superflua la formo „ko- 
naliĝi'”, sed kiam ni insistas pri precize- 
co ni uzu „konatiĝi kun iu”, kiam temas 
pri persono kaj „konantiĝi pri io", kiam 
temas pri objekto; ekz: Mi konatiĝis kun 
s-o A. Mi konantiĝgis detale pri tiu fako. 

La esprimo „konatiĝi kun io" signi- 
fas: fariĝi konata al io. La mallogikeco 
de tia rilato estas ja sufiĉe evidenta. 
Kvankam la jena esprimo („konatigi kun 
io“) guas multjaron uzon, ĝi sendube hu- 
mile cedas la lokon al la logika kaj pre- 
ferinda esprimo „konantiĝi pri io" mi 
fariĝas konanta pri io. 

16). Ne nur franclingvaj samideanoj, 
sed ankaŭ alilandanoj transplantas en 
Esperanton malkorektan kaj mallogikan 
dirmanieron, estantan malĝuste adopli- 
ta francismo, nome: „pensi al'anst. „pen- 
si pri". „Pri“ signifas „teme de" kaj 
estas prave abunde uzata lastatempe jen 
kiel prefikso (vidu Nr. 11 de „Lingva an- 
gulo") jen kiel prepozicio, venke fori- 
gante kune kun aliaj prepozicioj la 
„androginaĵon“ je, ekz. .kontenta pri 
io” „diferenca pri“ ktp. 

La fakto, ke la verbo „pensi“, kiu 
estas lipa ekzemplo por ilustri la si- 
gnifion de „pri“, povis esli uzata de iuj 
kun la prepozicio „al“, havanta lute 
alian destinon —— pruvas, kiom oni avi- 
das strangaĵojn, eĉ kiam ili preterpasas 
la minimuman logikecon. Estas vera e- 
nigmo, ke tia „lama“ esprimo konkeris 
eĉ ne malbonajn stiliston. Ke en la 
klasikaĵoj ĝi tute ne eslas trovebla, 
estas superflue eĉ mencii. 


Same: „paroli pri", ne. „paroli al". 

17). „Vi havas bonan ideon? Ne gardu 
ĝin, sed publikigu ĝin en niaj kolonoj' 
En ĉi liu instiga frazo ripetiĝganla en 
unu Esperanta gazeto estas la verbo 
„gardi' malĝuste uzala. La verbo „gar- 
di“ signifas zorge konservi. La skribin- 
lo certe pensis pri la ago „kaŝi“, signi- 
fanta forigon de ies vido aŭ scio, Oni 
povas publikigi ian ideon kaj gardi ŝin, 
t e. malforgesi ĝin, konservi ĝin en la 
koro kaj memoro. 


18). „Kiuj erarvagas estas la homoj, 
kiuj hodiaŭ tian, morgaŭ alian ideologion 
adoptas" — stranga frazkonstruo, france 
tute bona, sed esperante terura; devas 
esti: erarvagas la homoj, kiu'... 


.Estas ĉi tie notinde, ke la franca dir- 
maniero: „estas, kiu“ sonas fremde en 
Esperanto kaj ĝi enŝteliĝas bedaŭrinde 
sub la plumojn de bonaj stilistoj. Ni evilu 
tiun nezamenhofajon, 


19). „deŝovigi la bastonojn de sub la 
akseloj" ant. „deŝovi“. 


„igi“ eslas sufikso aldonala por indiki 


agon kaŭzitan de alia persono, ekz. vi- 
digi — fari, ke iu vidu, anstataŭigi — 
fari, ke iu anstataŭu, publikigi — fari, 


ke io estu publika. La uzo de „igi , kiam 
tia signifo ne enestas en la verbo, estas 
tute malkorekta. „Deŝovigi la bastonojn 
de sub la akseloj" — signifas, ke iu alia 
kaŭzis, ke la bastonoj deŝoviĝu de sub 


la akseloj. sed nia teksto montras, ke 
la uzanto mem de la bastonoj deŝovis 
ilin. 


- 

P. s. S-o R. Banham el Melbourne tu- 
ŝis la uzon de „ĉirkaŭ“ rilate al „Lingva 
angulo” Nr. 5. Ĉiuspecan uzon de ĉi tiu 
vorto mi pritraktis en „Lingva angulo" 
nroj 5, 6, 12, kiuj entenas ĉiujn eblajn cir- 
konstancojn. Ke „ĉirkaŭ“ estas kelkfoje 
uzita adverbe anst. „ĉirkaŭe“, ne pra- 
vigas nin konfuzi ĉi tiujn diversspecajn 
vortojn. Cetere la samon komprenas la 
ŝatata samideano, proponante tiun dife- 


rencigon por lernantoj, sed por kio elvo- 
ki la konfuzon, kiam estas necesa logiko 
kaj klareco? Stranga estas la konsidero, 
ke „ĉirkaŭ-du-horojn“" formas adverbon, 
Ni ne konas tiajn adverbojn. 

Mirigas la fakto, ke gramatikistoj ci- 
tilaj de s-o R. Banham anstataŭ simpli- 
gi la uzon de „ĉirkaŭ“ allasis evitindan, 
ĉar mallogikan, konfuzon. 


NOVAĴOJ EL ESPERANTUJO 


S. E. P. E. — Societo de publika utilo. 
Dank' al klopodo: de la Parlamenta Gru- 
por la Defendo de Esperanto —- Societo 
Franca por Propagando de Esperanto ri- 
cevos deklaron de publika utilo. Konsi- 
lerante, ke gis nun la registaro ĉiam 
tiucelajn petojn malakceptis, Oni devas 
ekkoni tion kiel gravan progreson, 

Al Stockholma Kongreso aliĝis ĝis 
aprilo pli ol 1.100 samideanoj! Tiel gran- 
da nombro da aligintoj kelke da monatoj 
antaŭ la Kongreso permesas esperi, ke 
nia 26-a apartenos al plej brilaj kaj be- 
laj. — Pri la plej gravaj kongresaj oka- 
zajoj estos larata filmo. 

La gazeta demando. Laste oni mul- 
te diskutas en Esperanlujo pri la gazeta 
demando, speciale pli kunigo de „Espe- 
ranto“ ka' „Heroldo“. Okaze de la est- 
rarkunveno de U. E. A. dum Pasko en 
Ĝenevo, la tagordo de unu kunsido en- 
havis ankaŭ punkton pri la gazeta de- 
mando, al kies pritraklo estis invitita 
ĉefredaktoro de „Heroldo“, s-ro Teo 
Juaj „Pro ekonomiaj kaj aliaj cirkon- 
stancoj" ne estis eble trovi nuntempe 
praktikan solvon, --- Po, kiel ni vidas, 
la alero restas ne solvita. 

Esperantista kabaredo en Tour Eifel, 
Radiostacio Tour Eifel dissendas ĉiusa- 
bale antaŭ la turisma prelego en Espe- 
ranto, esperantistan kabaredon, Parto- 
prenas i. a. Raymond Schwartz. 

Nica esperantistaro preparas la 
XXVII -uan U. E. K. en 1936 en Nico. 

Novan prospekton pri Sloverio eldonis 
cficiale fine de marto 1934 la plej grava 
fremdultrafika societo en Ljubljana „Pu- 
tnik” en 4.000 ekzempleroj. Ricevebla 
ği estas senpage ĉe „Pulnik“ vojagofice- 
jo Ljubljana, Tyrŝeva c. 1 —- Jugosla- 
vio. La Societo, vidinte la sukceson 
de la antaŭa prospekto, konvinkiĝis pri 
la praktika valoro de Esperanto por 


fremdultrafiko. — Ĝi lasis ellerni nian 

lingvon al 1 oficistino pro la korespon- 

dado. 

AL ĈIUJ ESPERANTISTOJ-ĴURNA- 
LISTOJ DE LA TUTA MONDO! 


Ni esperantistoj-ĵurnalistoj estas en 
unua serio elektataj por tio -— kaj tio 
estas nia plej sankta devo — ke ni nian 


esperantistan movadon ĉiuflanke subte- 
nu! 

Pro tiu kaŭzo eslas necese, antaŭ ĉio 
ke ni unuigu nin en forta kaj tutmonda 
sccieto. 

Por tio alsendu ĉiuj jurnalistoj espe- 
rantistaj al la indikita adreso siajn adre 
sojn por pli proksima informo ka' bal- 
daŭa komenco de antaŭlaboroj. Atenti- 
gu amikojn-jurnalistojn! 

Ni esperas, ke estos eble por ĉiuj 
membroj de nova ĵurnalista esperantista 
societo per kurlaboro en mondgazetlaro 
tre konforman honorarion perlabori, tial 
preterlasu neniu tuj sian tutan adreson 
alsendi. 

Multe da feliĉo deziras por nova soOcie- 
lo gia iniciatinto! 

Adreso: 

Karlo Zdiarsky 
Budĉjovice I, Ĉeska 29. 

Ĉeĥoslovakio. 
INTERNACIAJ FERIAJ-KURSOJ EN 
ESPERANTO 
en Silkeborg, Danlando. 

Kurso por progresintoj 23/7 28 1934 
Prepara kurso per Ĉe-melodaj instruistoj 
23pl --72/8r,1934. 

Sitkeborg (12.000 log) situas en la ko- 
ro de Danlando. Ĝia recpono estas la ple 
bela. Grandaj verdaj fa;j-arbaroj kaj 
bluaj lagoj ornamas gin. En tiu ĉarma 
urbo Dana Esp.-Instituto jam plurajn ja- 
rojn kun granda sukceso aranĝis siajn in- 
ternaciajn kursojn, kiujn partoprenis sa- 
mideanoj el tre multa: diversaj landoj, 


Ĉes, 


Pro la tre malalta dana monkurzo en la 
nuna tempo estas la kursoj tre malmulle- 
kostaj por eksterlandanoj, Plena pensio- 
no (loĝo kaj manĝo) por dek tagoj kaj 
kurskotizo estos por ĉiu kurso nur 45, — 
dan. Kr. (150, — fr. fr.) 

La kursoj okazos en la oficiala dana 
` Esp.-lernejo „Kornmod“, Silkeborg. Pre- 
skaŭ ĉiuj ĉambroj estas unulitaj. La 
mangaĵo estos bonega. 

La kurson por progresintoj povos par- 
topreni ĉiuj, kiui lernis Esp.-on per ele- 
menta kurso, kaj kiuj deziras pliperfekti- 
ĝi kaj akiri parolekzercon. Ĝin gvidas la 
eminenta Ĉe-meloda instruistino F-ino 
M. Saxl, Berlin, kaj s-roj P. Frey kaj 


L. Friis. Instrufakoj: konversacio, lite- 
raturo, historio kaj grematiko. — Instru 
lingvo: Esperanto. Instrumetodoj: 


konversacio kaj prelegoj. 

La preparan kuron por Ĉe-metodaj in- 
struistoj povos partopreni. ĉiuj, kiuj de- 
ziras instrui Esp.-on per Ĉe-metodo. La 


ĉellakon - teorion kaj praktikon de Ĉe- 
metodo — gvidos F-ino M, Saxl, specia- 
le komisiita de S-ro Andreo Cseh. Por 
ke ka kursgvidontoj estu kiel eble plej 
bone informitaj en sia agado. prelegos 
anlaŭ ili pri nia Originala literaturo S-ro 
P. Frey, pri lingvaj studo’ s-ro L. Frs, 
pri Esp.-historio F-ino M. Noll, pri pro- 
pagandmanieroj s-ro Ax. Andersen, 

Belega tendejo ĉe arbaro kaj lago tro- 
vigas tuj ekster Silkeborg por tiuj, kiuj 
deziras loĝi malmultekoste dum la kurs- 
tempo. 

Al Universala Esp:-Kongreso en Stock- 
holm oni povos iri rekte el Silkeborg 
post la kursfino per la karavano de la 
dana ĉefdelegito S-ro M. Palsberg. 

Ĉiuj estos bonvenaj! 

Petu prospekton pri la kursoj de la 
sekretario de Dana Esp. Institulc. 

S-ro L. Friis, Frodesvej 21 
Aabyhoej, Danlando. 


POLLANDA KRONIKO 


Bydgoszcz. La 29, III. finigis la 17 Esp. 
kurso gvidita de s-o prof. Sygnarski. La 
kurson (inis 20 personoj, inter ili kelkaj 
Zravuloj. 

Lwów. Societo Esperanto aranĝis so- 
lenan Zamenhofan vesperon, dum kiu faris 
festparoladon kortuŝe nia S-ro Prezi- 
danto Dr. I. Fels. S-ro Zieliński parolis 
pri „la devoj de Esperantisto“ kaj f-ino 
Lola Blank deklamis la „vojon“ de Za- 
menhof. La 8. V. okazis grava U, E. A. 
kunsido, dum kiu ori elektis du novajn 
Delegitojn, nome s-ron Dr. Karol Klein 
Del. de U. E. A. kaj f-inon M. Mantel 
Vic Delegitino de U. E. A. La novaj De- 
legitoj unuanime akceptitaj. S-ro Józef 
Kucharz V. D. restas, kiel antaŭe. Belaj 
recenzoj de Viena Vespero en Lwów a- 
peris en Chwila, Gazeta Poranna. 

Sosnowiec. En 1931 dum la Krakova 
Univ. Esp.-Kongreso estis malfermita 
mondekspozicio de pentrarto en repro- 
duktajoj. Hodiaŭ gi estas la rezulto de 
kunlaboro de pli ol 200 artistoj kaj ar- 
tamantoj el 30 landoj. — Post Lublin 
kaj Dabrowa Gornicza, kie la ekspozicio 
renkontiĝis kun aprobo, oni aranĝis ĝin 
de 16--22 majo en Sosnowiec. La gvida- 
do de l' ekspozicio troviĝas en manoj de 
Federacio de Plastikartistoj de Dabro- 
wa'a Minejteritorio „Blok“ en Sosno- 


wiec en kunlaboro de Ligo de Polaj Pro- 
fesiaj Plastikartistoj en Krakow sub pa- 
tronato de distriktaj lernejaj aŭtorita- 
toj. En sciencaj prelegoj sur fono de l' 
ekspozicio la lerneja junularo kaj plen- 
kreskuloj trovas informojn pri historio 
de pentrarto de Pompeja' tempoj ĝis la 
hcdiaŭaj „kiel oni devas kompreni la ar- 
ton kaj gian rolon en la vivo kaj ekscias. 
pri aplikado de Esp. por la internacia 
kunlaboro. 

Warszawa. Varsovia Esperantista So- 
cieto, Leszno 56/9, telefono 1206-85. ĉiu- 
lage h. 20—22, regule laboras por la mo- 
vado. 

La Estraro. elektita dum la I-a gene- 
rala jarkunveno, dividis la funkciojn je- 


ne: I. Dratwer — prez., red. M. Guer- 
man — l. vicprez, red. O. Berman 

[I vicprez. M. Darguzanski — ĝen. se- 
kret, inĝ. M. Plonskier kas., f-ino 


B. Neufeld --- bibl., N. Gerenreich — ko- 
misionano. Dum kelkmonata ekzistado 
estas gviditaj kelkaj kursoj por komen- 
cantoj kaj progresintoj. La klubaj vespe- 
roj kun referaĵoj en Esperanto okazadas 
ĉiumarde. 

La 13-an de marto okazis sukcesplena 
„Japana vespero” sub la alta protekto 
de s-ro Nobubumi lto, plenrajta ministro 
de Japanujo en Polujo. Prelegis pri Ja- 


8! 
panujo s-ano I. Dratwer, dum la „ve- 
spero" estis prezentataj japanaj kantoj 
(diskoj) ka' estis ekspozicio de japanaĵoj. 
La japanan standardon, diskojn ktp. 
pruntedonis la 'apana legacio. Kiel dele- 
gito de s-ro lto ĉeestis la l-a sekretario 
de la legacio. La multenombre ċĉeestan- 
taj gesamideanoj akceptis aklame rez?- 
lucion, salutantan la japanan esperanti- 
staron. 

Dum la priparolita tempo okazis an- 
kaŭ la prelego en pola lingvo de 
s-ro J. Jarecki pri „Esperarto“ kaj 
Esperantlingve prelegis s-ano J. Lejzero- 
wicz pri „Ideaj komplikaĵoj en la nun- 
tempa Esp.-movado". Komunikoj de la 
Societo ofte aperadas en kelkaj urbaj 
societoj. 

Warszawa. Esperanta Sekcio de Pola 
Touring-Klubo vigle laboras. La 30. JV. 
finiĝis supera kurso kun tute bona rezul 
to kaj la 18. V. komenciĝis nova por ko- 
mencantoj. Instruas f-ino Halina Wein- 
stein laŭ Ĉe-metodo, 


„Turysta į Auto" („Turisto kaj Aŭtomo- 
bilo") monata revuo de Pola Touring- 
Klubo disponigas en ĉiu numero lokon 
por esperanta movado. La aprila numero 
enhavas programon de la XXVI Univer- 
sala Kongreso de Esperanto en Stokhol- 
mo kaj iom da aliaj novaĵoj; la maja nu- 
mero enhavas tre belan, ornamitan per 6 
fotografaĵoj, artikolon de red. Bernhard 
Eriksson sub titolo: „En la lando de he- 
laj somernoktoj". Tradukis ĝin polen el 
esperanta originalo f-ino Halina Wein- 
stein. Krome troviĝas en la numero ra- 
porto pri la Sveda Vespero, okazinta en 
Varsovio la 22. III. 34. kaj iom pri la 
XXVI. 


Wilno. La 8. III. 1934 vizitis la esp. 
grupon ĉe ŝul-kult 5 aŭstriaj s-anoj, lra- 
veturantaj la mondon. Antaŭ ĉeesto de 
40 homoj, inter aliaj la lernejestro kaj 
la lerneja instruistaro, la gastoj estis sa- 
lutataj de nia ŝatata gvidanto S-ro D-ro 
Gurviĉ. De la gastoj respondis S-ro Pe- 
tro. La s-anoj, kiuj ankaŭ ludas kaj 
kantas, luj aŭdigis kelkajn Esp. kantojn. 
Post lio, s-ro Petro, la ĉefo, en kelkaj 
vortoj skizis ilian ĝisnunan vojaĝon, kio 
pruviĝis tre interesa, Post reciproka 
adiaŭvorto, la tre interesa kaj memorin- 
da por ĉiam kunveno finiĝis per la „Es- 
pero". La supera kurso de nia grupo o- 
kupiĝas nun pri la neologisma demando, 
studante diversajn opiniojn de plej gra- 
Esp. verkistoj kaj poetoj. Krome ni le- 


gadas dum ĉiu kunveno „S-ron Tadeon" 
en la Esperantlingva traduko. 

En la tagoj de la 5—14-a de aprilo 
1934 okazis Ekspozicio en la Juda Scien- 
ca Instituto („Ivo“) dediĉita al la plej 
granda juda humoristo Solom-Alejĥem, 
En du grandaj ĉambroj plenaj de libroj. 
gazetoj, leteroj kaj afiŝoj en diversaj lin- 
gvoj okupas ankaŭ lokon Esperanto, E- 
stis videblaj la „Gimnazio" tradukita de 
nia Majstro, „Se mi estus Rotŝild" kaj 
„Hebreaj Rakontoj". Krome eslis elme- 
tataj Esp. lingvaj leteroj ka: du japan- 
lingvaj libroj (ricevitaj de japana s-ano, 
kiu korespondadas kun la Esp. grupo ĉe 
Ŝul-kult) temantaj pri Ŝolom-Aleĥem. La 
Ekspozicio pruvis nian lingvon fleksebla 
pro la malfacileco ĉe la traduko de l 
Ŝolom-Ale ĥem-verkaj. 

Żółkiew. Delegito de U. E. A. S-ro 
Redaktoro E. Hay, korespondanto de P. 
A. T. publikigis belan recenzon de la 
Scherer - libro en la „Gazeta Poran- 
na'. Brazila E-grupo dankis al li pro pu- 
blikigo de E.-kartloj en ,G. Poranna". 

GRAVE! 

La subskribinto sukcesis ekinteresigi 
por Esperanto tre gravan „Unuiĝon por 
Turista propagando de Varsovio", sed 
necesas helpo de la Tutmonda Esperan- 
tistaro. Samideanoj! postulu prospektojn 
esperantlingvajn pri Varsovio, petu infor- 
mo'n de 


„Związek  propagandy turystycznej 
m. st. Warszawy” — „Unuiĝo por turista 
propagando de Varsovio“, Warszawa 


(Varsovio), Wierzbowa 8. 
I. Dratwer, Varsovio. 


LUDMILA JEVSEJEVA. 


Ami, nur ami! 
(Dediĉo al Judith Krievs.) 


Ami, nur ami ĝis lasta enspiro, 
Ami gis pale karmina frenez’. 
Manon gracian karese mildpremi, 
Ela, la vian, dum la polonez'. 


Arsi, nur ami ĝis lasta enspiro 
Kaj ebriiĝi por ĉiam, per kis' 
Vin odalisko, aŭ vin ĉarmulino, 
Mia arĝenta floreto narcis', 


Ami, nur ami ĝis lasta enspiro, 
Kisi, nur kisi kun arda ekstaz' 
Vin, mia sankta, en Vivo-dezerto 
Pompe floranta, aroma oaz‘, 


Riga — Majori. 2. Aŭgusto 1933 


e ĉi 


SPORTO KAJ TURISMO 

Gdynia, la pola haveno — kaj la transatlantika komerco. 


La plej grava entrepreno de la pola 
ŝlato dum la unua 15-jaro de gia sende- 
penda ekzistado estas sendube la kon- 
struo de propra haveno en Gdynia. La 
rapideco, per kiu konstruiĝis Gdynia 
multfoje altiris la atenton de la ekono- 
miaj sferoj internaciaj, kiuj bonege kaj 
kun intereso sekvas la evoluon de la in- 
ternacia varo-interŝango. Tiom pli gra- 
va kaj atentinda estas la fakto, ke Gdy- 
nia dum kelkaj jaroj de sia komenca ek- 
zistado superis la kapablecon de multaj 
baltaj havenoj, estigante la ĉefa have- 
no ĉe la Balta maro. Per tio atingis Po- 
lujo sian planon transmeti la eksterlan- 
dan varo-inlerŝangon al la mara vojo, pe- 
re de sia” propra haveno. Jam en la nu- 
na tempo akceptas la pola komerco in- 
ternacia la karakteron de komerco trans- 


mara, kiu estas priservala de Gdynia 
en 65% de la eksporto kaj 35% de 
la importo. Oni povas esperi, ke la 


transmeto de la internacia komerco al 
la mara vojo elmontros pluan intensan 
evoluon. Gdynia jam nun posedas 33 re- 
gularajn liniojn transmarajn, kunigantaj 
la polan havenon kun 86 plej gravaj ha- 
venoj en la tuta mondo. La granda signi- 
fo de Gdynia estas ne nur por Polujo, 
sed por tuta vico da ŝtaloj rajbaraj de 
Polujo, kaj ankaŭ por tiuj ŝtatoj, kiuj havas 
iajn a'n rilatojn ekonomiaĵln kun tiuj ŝtatoj. 
La ĝisnuna varo-ŝanĝo de Ĉeĥoslovaku- 
jo, Hungarujo, Aŭstrio kaj de la Baltaj 
ŝtatoj en sia plej granda parto estis 
monopoligita de la germanaj havenoj. 
Ĝis la lasta tempo la sola vojo de Ĉeĥo- 


LA BONA EDZINO. 


farmisto en la sudŝtatoj de 


Smith, 
Usono, posedas ne nur ksantipan edzi- 
non, sed ankaŭ kore bonan filinon, kiu 


estas edziniĝonta al farmistido loĝanta 
en distanco de cenloj da mejloj. La fi- 
lino amas la junulon, sed same ŝi amas 
la patrinon. Plorante ŝi deklaras, ke ŝi 
neniel volas forlasi la patrinon. Jen 
Smith profunde ekspiras poste time ri- 
$ardas sian ksantipon kaj fine diras: 
„Do, mi volas rezigni, mia kara filino 
— prenu vian patrinon kun vil“ 
y (W.) 


DISTRAĴOJ 


— 


slovakujo, Aŭstrio kaj Hungarujo al la 
norda Eŭropo kondukis tra la havenoj 
Hamburg, kaj Stettin, Aliflanke la tula 
varo-ŝanĝo de la Skandinavaj ŝtatoj ai 
la suda Eŭropo iris tra la germanaj ha- 
venoj baltaj, —- Warnemünde, Sasnitz, 
Lubeka kaj Stettin. La konstruo de 
granda pola haveno en Gdynia forpre- 
nis la monopolan signifon de la germa- 
naj havenoj sur la Balta maro. Gdyni» 


jam estas provizita per la plej novaj 
aranĝoj grand-havenaj. Ĝi posedas nun 
17 levilojn por amasa lransŝargo, kies 


kapableco estas transŝarĝi 2550 tunoju 
en 1 horo — kaj 34 levilojn por kolek- 
taj ŝargoj je 1.600 tunoj dum unu ho- 
ro. Gdynia posedas grandan nombron da 
kovrila' varo-provizejoj kaj malvarmige- 
joj. Konsiderinte la grandegan signifon 
de la haveno en Gdynia por la pola ŝta 
to, ni komprenos, kial la pola popolo 
liom streĉis la fortojn por ties konstruo 
Substrekinda estas ankaŭ la momenlo, 
ke la konstruo de la haveno en Gdynia 
absorbis ne nur la oficialajn, regislarajn 
aferojn, la tuta popolo de Pollando kun 
plej granda atento sekvis la konstruiĝon 
de Gdynia, ĉar ĉiu pola ŝtatano kom- 
prenas la signifon de Gdynia, kiu fariĝis 
la vojo kunliganta la polan ŝtaton kun la 
plej grandaj kaj plej gravaj havenoj de 
la tuta terglobo, — Gdynia alten levas 
la signifon de Polw'o, starigante gin en 
la vicon inter la plej gravaj ŝtatoj en 


Eŭropo. 
Henriko Gelb, Varŝavo. 


emo 


— Kio okazis, Weiss? Kial vi estas 
tiel malbonhumora? 
Ho, granda malfeliĉo trafis min: 


forlasis min la edzino! 

— Ah, min trafis pli granda malfe. 
liĉo: ankaŭ min forlasis la edzino, sed 
post tri monaloj ŝi revenis! 

(L. R.) 
l 

Ni prezentas pluan serion de enigmoj, 
verkitaj de s-ro Bruno Reichberg, Riga, 
Latvio. Sendotempo por solvoj: 20 junio, 
La konkurso finiĝos en la ple' proksima 
n-ro. La enigmoj valoras po 2 punktoj. 

7. VOJMONTRIL-ENIGMO. 


ad, e, e, ein kkLhlkm,n,o,o,o, 
ONDE Sit ko DU KU, LIV VI 

La vortoj signifas: en la meza verti- 

kala vico — fabrikon; en la horizonta- 


laj vicoj — oficiston, konjunkcion, mi- 
neralon, 
8. HOMOGRAMO. 
repo] 
TELI 
BJ re» ti 
LAI IU ~I 
l VL 
cc 6 Ŝi, k k, Eon, n, o, oo,o, 


o, O, 
La unua vorto horizontale kaj verti- 
kale signifas: birdon; la dua vorto: paren- 
con. 


PRENUMERATA: 
zł. 4.-- 
cmie zł. 6.— Zagranicy: D fr. azw. Numer 


rocznie zł. 8.—, 


pojedynczy zł. 0.70. podwGjny zł. 1.40. 


pôłrocznie ABONO: jnre zl. 8.—, 


Dla Towarzyatw i grup enper. ro- 


9. PLENIG-ENIGMO, 


im 
esm 
i = II 


sL TETA 


ano: Je eko lcset ~O, OR:0, so sMPLeP Di E aŭ, 
Kulo DU LUZ IVA, 
Signifoj de l' vortoj: 1—2 Signo. 1—3 
Birdo. 1—4 Korpoparto. 2--4 Mineralo. 
3--2 Korpoparto. 3—4 Verkajĵo. 


KARAVANO AL LA ESPERANTO- 
KONGRESO EN STOCKHOLM. 

Ni informas ĉiujn samideanojn pri or- 
Sanizita ŝipekskurso al Stockholm de 3. 
VHI. ĝis 9. VIII. kj. sub jenaj kondiĉoj: 
veturado de Gdynia al Stockholm kaj 
reen kun plena vivteno sur ŝipo „War- 
szawa' kostas aŭ 120 zł, aŭ 140, 160, 
180, 2CO, 225, aù 265 zł. depende de si- 
luo de kajutoj. 

La indikitaj datoj signifas tiujn de for- 
veturo el Gdynia kaj de reveno tien. 

Por eksterlandaj samideanoj estas pro- 
jektata aparta ŝipo, por ke oni povu 
tie resti dum la tuta Kongreso, 

Ni rimarkigas, ke la nombro de liberaj 
lokoj estas tre malgranda, tial ni pelas 


insiste pri kiel eble plej rapida sinanon- 


co. Malfruigo povas kaŭzi malakcepton. 
Detalajn informojn petu de Pollanda E- 
speranto-Delegjitaro, Kraków, Lubicz 34. 
Ne forgesu aldoni poŝtmarkon por re- 
spendo. 

La plej proksima prelego per radio 
okazos la 16 VI je la 20 h. 30 m. gis 20 
h. 40 m. ''emo: Somero en Pollando. 
Aŭtoro: prof. Rudolf Wacek. Ĉiuj aùs- 
kultu, ĉar post la prelego oni anoncos 
pluan daton aŭ ferian paŭzon. Detaloj 
dume ne estas konataj. 


duonjare zl. 4.—. Por 
societoj kaj «rupoj enperantistaj jure zl. 
4. — Eksterlande 5 sv. fr. 

